cyanic-selkie/wikianc huggingface dataset:
ฮิเดโอะ โคจิมะ
ชีวิตในวัยเด็ก
ฮิเดโอะ โคจิมะ เกิดเมื่อวันที่ 24 สิงหาคม ค.ศ. 1963 ที่เขตเซตางายะ โตเกียว ประเทศญี่ปุ่น และเป็นบุตรคนสุดท้องในจำนวนสามคน พ่อของเขาชื่อคินโง เป็นเภสัชกรที่เดินทางไปทำธุรกิจบ่อยครั้ง และตั้งชื่อโคจิมะตามชื่อที่พบบ่อยที่สุดในบรรดาแพทย์ที่เขาพบ เมื่อเขาอายุสี่ขวบ ครอบครัวของเขาย้ายไปที่โอซากะ ประเทศญี่ปุ่น เมื่ออธิบายถึงช่วงชีวิตในวัยเด็กของเขา โคจิมะกล่าวว่ามันเป็นการเปลี่ยนแปลงสภาพแวดล้อมอย่างกะทันหัน และหลังจากนั้นเขาก็ใช้เวลาส่วนใหญ่อยู่ในบ้าน, ดูโทรทัศน์ หรือทำหุ่นจำลอง ในขณะที่ครอบครัวอาศัยอยู่ในโอซากะ พ่อแม่ของเขาได้เริ่มประเพณีของครอบครัวที่ดูภาพยนตร์ด้วยกันทุกคืน และเขาไม่ได้รับอนุญาตให้เข้านอนจนกว่าภาพยนตร์ดังกล่าวจะจบลง พวกเขาชื่นชอบภาพยนตร์แนวยุโรป, ตะวันตก และสยองขวัญ รวมถึงไม่จำกัดประเภทของภาพยนตร์ที่เขาได้รับอนุญาตให้ดู
โคจิมะได้สนใจเรื่องการสร้างภาพยนตร์เมื่อเพื่อนนำกล้องซูเปอร์ 8 มาที่โรงเรียน ซึ่งพวกเขาเริ่มถ่ายทำภาพยนตร์ด้วยกัน โดยเรียกเก็บเงินจากเด็กคนอื่น ๆ 50 เยนเพื่อดูพวกมัน โคจิมะหลอกพ่อแม่ของเขาให้จัดหาเงินทุนสำหรับการเดินทางไปเกาะนอกชายฝั่งของญี่ปุ่น โดยไม่ได้บอกพวกเขาว่าเขาต้องการถ่ายทำที่นั่น โดยแทนที่จะถ่ายทำ เขากลับใช้เวลาไปกับการว่ายน้ำ และในวันสุดท้ายได้เปลี่ยนโครงเรื่องเป็นเรื่องเกี่ยวกับซอมบี โดยที่เขาไม่ได้แสดงภาพยนตร์เรื่องนี้ให้พ่อแม่เห็น
แซ็ง-ดีซีเย
แซ็ง-ดีซีเย (Saint-Dizier, ฟังเสียง) เป็นเมืองในจังหวัดโอต-มาร์นในแคว้นช็องปาญาร์แดนในประเทศฝรั่งเศส เมืองแซ็ง-ดีซีเยตั้งอยู่ทางตะวันออกเฉียงเหนือของประเทศ ราว 193 กิโลเมตรจากกรุงปารีส ตัวเมืองตั้งอยู่ห่างจากทะเลสาบขุดที่ใหญ่ที่สุดชื่อทะเลสาบแดร์-ช็องเตอก็อก (Lac du Der-Chantecoq)
อันเดอร์วอเตอร์เวิลด์
อันเดอร์วอเตอร์เวิลด์ (Underwater World) เป็นสถานแสดงพันธุ์สัตว์น้ำ ในเมืองพัทยา เริ่มเปิดเมื่อวันที่ 4 กรกฎาคม พ.ศ. 2546 ในบริเวณประกอบด้วย หาดทราย แก่งหิน ดงปะการัง และมีอุโมงค์ขนาดใหญ่สัมผัสกับสัตว์ใต้น้ำพันธุ์ต่าง ๆ จากทะเล
อันเนอยา
อันเนอยา (Andøya) เป็นเกาะทางเหนือสุดของกลุ่มเกาะเว็สเตอโรเลิน ตั้งอยู่ห่างจากเส้นอาร์กติกเซอร์เคิลราว 300 กิโลเมตร เกาะมีพื้นที่ 489 ตารางกิโลเมตร (189 ตารางไมล์) เป็นเกาะใหญ่เป็นอันดับที่ 10 ของประเทศนอร์เวย์
หม่อมเจ้าเฉลิมศรีจันทรทัต จันทรทัต
พระประวัติ
หม่อมเจ้าเฉลิมศรีจันทรทัต จันทรทัต เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต เมื่อวันที่ 17 ตุลาคม พ.ศ. 2438 มีโสทรเชษฐภคินี 3 องค์ ได้แก่
และมีอนุชาและขนิษฐาต่างพระมารดา 4 องค์ ได้แก่
พระบรมราชาที่ 2 (พญาจันทน์)
พระบรมราชาที่ 2 (พญาจันทน์) หรือสมเด็จพระบรมราชาธิราช หรือพระยาจันทราชา ทรงเป็นพระราชโอรสของพระธรรมราชาธิราชรามาธิบดี หลังจากที่เจ้ากองก่อกบฏในรัชกาลพระศรีสุคนธบท พระเชษฐาของพระองค์ พระองค์ได้เสด็จหนีไปกรุงศรีอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของสยาม และได้รวบรวมกำลังทหารมาปราบเจ้ากองได้สำเร็จและได้ขึ้นครองราชย์ ทรงพระนามพระบรมราชาที่ 2 ต่อมาพระองค์ได้ย้ายราชธานีไปอยู่ที่กรุงละแวกเมื่อ พ.ศ. 2083
พระองค์เสด็จสวรรคตเมื่อ พ.ศ. 2109 พระโอรสของพระองค์ได้ขึ้นครองราชย์ต่อมาคือสมเด็จพระบรมราชาที่ 3 (พระยาละแวก) ส่วนพระราชธิดาของพระองค์คือสมเด็จพระเทวีศรีกษัตริย์ได้ดำรงพระชนม์จนถึงเหตุจลาจลหลังเสียกรุงละแวกในช่วงพ.ศ. 2137 - 2143 และมีบทบาทในการขอตัวสมเด็จพระศรีสุพรรณมาธิราชกลับไประงับเหตุจลาจลใน พ.ศ. 2145
เดียนเบียนฟู
เดียนเบียนฟู (Dien Bien Phu) หรือ เดี่ยนเบียนฝู (Điện Biên Phủ) (ชื่อเดิม : แถง) เป็นเมืองหนึ่งในจังหวัดเดี่ยนเบียนซึ่งตั้งอยู่ทางทิศตะวันตกเฉียงเหนือของประเทศเวียดนาม ห่างจากกรุงฮานอยประมาณ 200 กิโลเมตร มีชื่อเสียงเนื่องจากเป็นที่รบยุทธการที่เดียนเบียนฟูระหว่างฝรั่งเศสกับเวียดมินห์ เมื่อเดือนมีนาคม ค.ศ. 1954
ประวัติศาสตร์
เดียนเบียนฟูสมัยปกครองโดยอาณาจักรหอคำเชียงรุ่งมีชื่อเรียกว่า แถง ในจดหมายเหตุกองทัพไทยมีการบันทึกไว้ว่า กองทัพของเจ้าพระยาสุรศักดิ์มนตรี ได้เคยยกกองทัพมาปราบกลุ่มโจรชาวฮ่อถึงเมืองนี้
สวนหนานเหลียน
สวนหนานเหลียน (ภาษาจีน:南蓮園池) คือ สวนจีนแห่งหนึ่งบนเนินเขาไดมอนด์ เขตเกาลูน ฮ่องกง สวนแห่งนี้มีพื้นที่ 3.5 เฮกตาร์ โดยได้รับการออกแบบบนเนินเขาในรูปแบบสวนของราชวงศ์ถัง ซึ่งประกอบด้วยโครงสร้างไม้ หิน ต้นไม้ และน้ำ
เดียนเบียนฟู
ภูมิศาสตร์
เป็นที่ราบล้อมรอบด้วยภูเขาสูง เนื้อที่ประมาณ 18 ตารางกิโลเมตร ทิศตะวันตกอยู่ใกล้กับชายแดนแขวงพงสาลีของประเทศลาว
สวนหนานเหลียน
สวนแห่งนี้คือโครงการร่วมกันสำนักชิลิน (Chi Lin Nunnery) และรัฐบาลฮ่องกง และเปิดสู่สาธารณชนเมื่อวันที่ 14 พฤศจิกายน พ.ศ. 2549
เดียนเบียนฟู
ประชากร
ส่วนใหญ่เป็นชาวไทดำและมีชาวไทขาวซึ่งพูดภาษาตระกูลไท-ลาว สร้างบ้านตามบริเวณริมน้ำ ประกอบอาชีพทำนา ทำไร่
วิลเลิม ฟัน เดอแฟ็ลเดอ (ผู้ลูก)
ประวัติ
วิลเลิม ฟัน เดอแฟ็ลเดอ ได้เข้าพิธีรับเข้าเป็นคริสต์ศาสนิกชนในวันที่ 18 ธันวาคม ค.ศ. 1633 ณ ไลเดน ฮอลแลนด์ สาธารณรัฐดัตช์ เป็นบุตรของวิลเลิม ฟัน เดอแฟ็ลเดอ (ผู้พ่อ)
สตาร์ตอัป
สตาร์ตอัพ (startup, start-up, Startup, Start-up) สามารถหมายถึง
ชัตเตอร์สต็อก
ชัตเตอร์สต็อก (Shutterstock) เป็นผู้ให้บริการคลังภาพถ่าย, คลังวิดีโอ, คลังเพลง และเครื่องมือการแก้ไข; มีสำนักงานอยู่ในนครนิวยอร์ก ก่อตั้งขึ้นในปี 2003 โดยโปรแกรมเมอร์และช่างภาพ จอน โอริงเกอร์ ชัตเตอร์สต็อกมีคลังภาพถ่ายที่ปลอดค่าลิขสิทธิ์ ภาพกราฟิกส์เวกเตอร์ และภาพประกอบ ประมาณ 200 ล้านรูป คลิปวิดีโอและแทร็กเพลงที่มีประมาณ 10 ล้านคลิป แต่เดิมเป็นการสมัครสมาชิกบนเว็บไซต์เท่านั้น ชัตเตอร์สต็อกขยายจากการสมัครสมาชิกเป็นการกำหนดราคาตามสั่งในปี 2008 ชัตเตอร์สต็อกเสนอขายหุ้นใหม่แก่สาธารณชนในตลาดหลักทรัพย์นิวยอร์ก ตั้งแต่ปี 2012
นับตั้งแต่ก่อตั้ง ชัตเตอร์สต็อกได้เข้าซื้อบริษัทอื่น ๆ จำนวนหนึ่งเริ่มต้นด้วย บิกสต็อก ในปี 2009 ตามด้วยเว็บแดมในปี 2014 ซึ่งเป็นผู้ให้บริการซอฟต์แวร์การจัดการสินทรัพย์ดิจิทัล หลังจากเข้าซื้อกิจการเร็กซ์ฟีเชอส์ และพรีเมียมบีต ในปี 2015 ชัตเตอร์สต็อกลงนามข้อตกลงหุ้นส่วนกับAssociated Press  และเข้าซื้อกิจการแฟลชสต็อกในปี 2017 นอกจากนี้ยังมีข้อตกลงสิทธิ์ใช้งานกับบริษัท เช่น เพนสกีมีเดียคอร์ปอเรชัน บริษัทมีผู้ส่วนร่วมมากกว่า 100,000 ราย ณ เดือนมีนาคม 2016 ด้วย "ฐานลูกค้าที่ใช้งานอยู่ 1.4 ล้านคนใน 150 ประเทศ"
ปลาสอด
ปลาสอด (Molly, Moonfish; ) เป็นปลาน้ำจืดและน้ำกร่อยชนิดหนึ่ง อยู่ในวงศ์ปลาสอด (Poeciliida)
ปลาสอดเป็นปลาพื้นเมืองดั้งเดิมมาจากเม็กซิโกจนถึงเวเนซุเอลา ที่สีสันในธรรมชาติจะเป็นสีน้ำเงินทึม ๆ หรือสีเขียววาว ๆ มีขนาดความยาวโดยเฉลี่ย 10-15 เซนติเมตร โดยที่ตัวผู้จะมีสีที่สวยกว่าตัวเมีย รวมทั้งครีบต่าง ๆ ที่ใหญ่ยาวกว่า ขณะที่ลำตัวของตัวเมียนั้นจะใหญ่กว่า ท้องอูมป่องกว่าอย่างเห็นได้ชัดเจน เป็นปลาที่อาศัยและหากินอยู่บริเวณผิวน้ำเป็นฝูง โดยกินตะไคร่น้ำ, สาหร่าย, พืชน้ำขนาดเล็ก รวมทั้งตัวอ่อนของแมลงต่าง ๆ เช่น ลูกน้ำ เป็นต้น โดยบางครั้งอาจพบได้จนถึงแหล่งน้ำกร่อย
จนกระทั่งในปี ค.ศ. 1907 ได้มีการนำเข้าปลาสอดจากเม็กซิโกเข้าไปในเลี้ยงในฐานะปลาสวยงามที่ประเทศเยอรมนี จากนั้นจึงแพร่ต่อไปยังสหรัฐอเมริกา มีการเพาะขยายพันธุ์โดยฝีมือมนุษย์จนได้สายพันธุ์ใหม่ ที่สวยงามและมีลักษณะต่างจากปลาในธรรมชาติอย่างน้อย สายพันธุ์ เช่น "เพลตี้" ใช้สำหรับเรียกปลาสายพันธุ์ที่มีสีทองทั้งตัว
ต่อมาในช่วงปี ค.ศ. 1960-ค.ศ. 1965 ปลาสอดได้รับการผสมเพื่อให้ได้สายพันธุ์แปลก ๆ จากเดิมที่มีลักษณะ โดยเฉพาะได้สายพันธุ์ที่มีครีบหลังสูงใหญ่คล้ายใบเรือ เรียกว่า "เซลฟิน" ถือเป็นปลาที่เลี้ยงง่ายมาก แต่ลูกที่ออกมานั้นจะไม่ค่อยเหมือนพ่อแม่ กลับไปเหมือนบรรพบุรุษดั้งเดิมของคือ มีกระโดงครีบหลังสั้นและเล็กเป็นส่วนมาก ทั้งนี้เพราะปลาสอดเซลฟินไม่ใช่สายพันธุ์แท้ แต่เป็นพันธุ์ผสมหรือพันทาง อย่างไรก็ตามปลาสอดเซลฟินคู่ที่ดี อาจจะให้ลูกสายพันธุ์แท้คือมีกระโดงใหญ่เหมือนพ่อแม่ ได้ประมาณร้อยละ 50 ถึงร้อยละ 90
และก็ยังมีสายพันธุ์ที่มีสีดำทั้งตัว เรียกว่า "มิดไนต์" เป็นต้น ในปัจจุบันยังมีปลาสายพันธุ์ที่พิการ โดยที่มีลำตัวสั้นอ้วนกลมคล้ายลูกบอล แต่นิยมเลี้ยงกันเรียกว่า "ปลาบอลลูน"
ปลาสอดจะเติบโตได้ดีและให้ลูกได้ดีที่สุดเมื่ออยู่ในระดับอุณหภูมิอย่างต่ำที่สุด 22 องศาเซลเซียส และอุณหภูมิที่ 24 องศาเซลเซียส โดยปลาจะให้ลูกได้ดีที่สุด เมื่ออยู่ในอุณหภูมิ 23 องศาเซลเซียส ปลาตัวเมียที่มีสุขภาพสมบูรณ์จะออกลูกทุก ๆ 4 สัปดาห์ ปกติจะออกลูกคราวละ 2-200 ตัว แต่โดยเฉลี่ยแล้วจะออกลูกคราวละ 20 ตัว
คันโต
คันโต เป็นภูมิภาคของประเทศญี่ปุ่นบนเกาะฮนชู ในภาคคันโตประกอบด้วย 7 จังหวัด ได้แก่กุมมะ คานางาวะ ชิบะ ไซตามะ โตเกียว โทจิงิ และอิบารากิ คันโตมีขนาดประมาณ 32,423.85 ตารางกิโลเมตร  ลักษณะเป็นที่ราบลุ่มประมาณร้อยละ 40 และที่เหลือมีลักษณะเป็นภูเขา ภาคคันโตมีประชากรประมาณ 41,487,171 คน （วันที่ 1 ตุลาคม พ.ศ. 2548）อัตราความหนาแน่น 1,279.53 คน/ตารางกิโลเมตร
คันโตตั้งอยู่ในที่ราบคันโตเป็นดินแดนแห่งพื้นที่ราบลุ่มที่ใหญ่ที่สุดของญี่ปุ่น ทำให้เป็นพื้นที่ที่มีประชากรหนาแน่นที่สุด คือ 39.6 ล้านคน กล่าวคือ 15,600 คนต่อตารางกิโลเมตร เป็นที่ตั้งของกรุงโตเกียวเมืองหลวงของประเทศซึ่งเป็นที่ตั้งของพระราชวังอิมพีเรียลที่ประทับของพระมหาจักรพรรดิ เป็นศูนย์กลางของหน่วยงานรัฐบาล ธุรกิจ สถาบันการศึกษา รวมทั้งสิ่งบันเทิงและความทันสมัยต่าง ๆ แต่เนื่องจากที่ดินและที่พักอาศัยในกรุงโตเกียวมีราคาแพงมาก ผู้คนส่วนใหญ่จึงพักอาศัยอยู่บริเวณชานเมืองหรือจังหวัดใกล้เคียงเช่นคานางาวะ ชิบะ หรือไซตามะ แล้วเดินทางโดยรถไฟเข้ามาทำงานหรือเรียนที่โตเกียว นอกจากกรุงโตเกียวแล้ว เมืองโยโกฮามะซึ่งเป็นเมืองท่าที่สำคัญเนื่องจากมีท่าเรือพาณิชย์นานาชาติที่ใหญ่ที่สุดในภูมิภาคตะวันออกไกลก็อยู่ในภูมิภาคนี้เช่นกัน บริเวณชายฝั่งของอ่าวโตเกียวเป็นที่ตั้งของเขตอุตสาหกรรมอันได้แก่โรงงานผลิตเหล็ก ต่อเรือ ปิโตรเลียม และเครื่องใช้ไฟฟ้า ในส่วนที่เป็นที่ราบลุ่มแม่น้ำบางแห่งเป็นแหล่งเกษตรกรรม ทุ่งนา เพาะปลูกพืชผัก ผลไม้ ฟาร์มสุกร และฟาร์มโคนม ฤดูร้อนในแถบคันโตค่อนข้างร้อนชื้นและเหนอะหนะ ฤดูหนาวอากาศเย็น มีหิมะตกบางเบา ทางตอนใต้ของโยโกฮามะอากาศอบอุ่น
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 9
กลุ่ม 9 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ประกอบไปด้วยห้าทีม: เยอรมนี, เบลเยียม, เวลส์, บอสเนียและเฮอร์เซโกวีนา, และ มอลโดวา. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET (UTC+1), ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 26 มีนาคม พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก) เข้ารอบโดยตรงสำหรับ ทัวร์นาเมนต์รอบสุดท้าย, ในขณะที่แปดทีมรองชนะเลิศที่เหลือได้ผ่านเข้าสู่ รอบเพลย์ออฟ.
เมื่อวันที่ 17 มีนาคม ค.ศ. 2020, แมตช์ทั้งหมดจะถูกระงับเนื่องจาก การระบาดทั่วของโควิด-19. เมื่อวันที่ 17 มิถุนายน ค.ศ. 2020, ยูฟ่าได้ประกาศว่ารอบคัดเลือกรอบแบ่งกลุ่มจะขยายและสิ้นสุดลงในวันที่ 17 พฤศจิกายน ค.ศ. 2020, ในขณะที่รอบเพลย์ออฟ, กำหนดการแข่งขันเดิมที่จะลงเล่นในเดือนพฤศจิกายน ค.ศ. 2020, จะถูกยกเลิกไป. แทนที่, ผู้ชนะของกลุ่มและ ห้าทีมรองชนะเลิศที่ดีที่สุดจากทั้งเก้ากลุ่ม (ไม่นับผลการแข่งขันที่พบกับทีมอันดับที่หก) จะได้สิทธิ์สำหรับ รอบสุดท้าย.
นัด
เวลาคือ CET/CEST.
อันดับดาวซัลโว
การแข่งขันทั้งหมดมี 63 ประตูที่ทำได้ใน 20 นัด, สำหรับค่าเฉลี่ย ประตูต่อนัด. (ณ วันที่ 17 พฤศจิกายน พ.ศ. 2563).
มาดามบัตเตอร์ฟลาย
มาดามบัตเตอร์ฟลาย (Madama Butterfly) เป็นอุปรากรความยาว 3 องก์ (บทประพันธ์ดั้งเดิมมี 2 องก์) ประพันธ์โดย จาโกโม ปุชชีนี คีตกวีชาวอิตาลี คำร้องโดยลุยจิ อิลลิกา (1857 – 1919) เปิดการแสดงครั้งแรกเมื่อปี 1904 เนื้อหากล่าวถึงเรื่องราวโศกนาฏกรรมความรักระหว่างหญิงสาวชาวญี่ปุ่นกับนายทหารเรือชาวอเมริกัน ในไทยได้มีการสร้างเป็นละครเวทีในชื่อเรื่อง "โจโจ้ซัง" และได้มีการดัดแปลงเป็นบทละครเรื่องสาวเครือฟ้า นักวิชาการคนหนึ่งระบุว่า เรื่องราวของอุปรากรดังกล่าวอิงเหตุการณ์ที่เกิดขึ้นจริงในนะงะซะกิในต้นคริสต์ทศวรรษ 1890
มิสเตอร์ทีม (วงดนตรี)
มิสเตอร์ทีม (Mr.Team) เป็นวงดนตรีสัญชาติไทย ก่อตั้งวงเมื่อปี พ.ศ. 2542 - พ.ศ. 2547 เป็นวงดนตรีที่ประสบความสำเร็จเป็นอย่างมาก มีเพลงฮิต อย่างเช่น เจ้าช่อมาลี, ใจหายไปเลย, ไม่ต้องมีคำบรรยาย เป็นต้น
มาดามบัตเตอร์ฟลาย
รุ่นดั้งเดิมของอุปรากรซึ่งมี 2 องก์ แสดงรอบปฐมทัศน์เมื่อวันที่ 17 กุมภาพันธ์ 1904 ที่โรงอุปรากรลา สกาลาในมิลาน ได้รับการยอมรับน้อยมากแม้จะมีนักร้องที่มีชื่อเสียงหลายคนรับบทนำ ส่วนใหญ่เป็นเพราะเสร็จช้าและเวลาฝึกซ้อมไม่เพียงพอ ปุชชีนีทบทวนอุปรากร แบ่งองก์ที่สองเป็นสององก์ และเปลี่ยนแปลงอื่น ๆ วันที่ 28 พฤษภาคม 1904 รุ่นนี้มีการแสดงในเบรสเซียและประสบความสำเร็จอย่างสูง
มาดามบัตเตอร์ฟลาย อยู่ในรายการอุปรากรที่มีการแสดงทั่วโลกมากที่สุด อันดับที่ 7 ของโอเปราเบส
ดาโคทา แฟนนิง
เธอได้รับบทที่เป็นผู้ใหญ่ขึ้นในภาพยนตร์ยุคถัดมา เช่น บทเลเวลเลน (Lewellen) ใน ฮาวด์ดอก (Hounddog; ค.ศ. 2007), บทลิลี (Lily) ใน สูตรรักรสน้ำผึ้ง (The Secret Life of Bees; ค.ศ. 2008), บทโครอไลน์ (Coraline) ใน โครอไลน์ (ค.ศ. 2009), บทเชอรี เคอร์รี (Cherie Currie) ใน รัก ร็อค ร็อค (The Runaways; ค.ศ. 2010), และบทเจน โวลทูรี (Jane Volturi) ใน เดอะทไวไลต์ซากา (The Twilight Saga; ค.ศ. 2009–2012) ส่วนในภาพยนตร์ช่วงคริสต์ทศวรรษ 2010 เธอร่วมงานกับบริษัทอิสระหลายแห่ง เช่น เรื่อง ขอบคุณที่เรายังมีเรา (Now Is Good; ค.ศ. 2012), แผลลึก มลทินบาป (Night Moves; ค.ศ. 2013), มิตรภาพ พิสูจน์รัก (Very Good Girls; ค.ศ. 2013), ขีดชะตารักให้โลกรู้ (Effie Gray; ค.ศ. 2014) ต่อมาใน ค.ศ. 2018 เธอแสดงภาพยนตร์ตลกเรื่อง โอเชียนส์เอต (Ocean's 8) และละครย้อนยุคเรื่อง ดิเอเลียนิสต์ (The Alienist) เธอยังรับบทสควีกี ฟรอมม์ (Squeaky Fromme) แห่งตระกูลแมนสัน (Manson Family) ในภาพยนตร์เรื่อง กาลครั้งหนึ่งใน...ฮอลลีวู้ด (Once Upon a Time in Hollywood; ค.ศ. 2019)
สำหรับงานนางแบบนั้น เธอเริ่มใน ค.ศ. 2009 ด้วยการขึ้นปกนิตยสาร แอล (Elle), แวนิทีแฟร์ (Vanity Fair), คอสมอพอลิทัน (Cosmopolitan), และอื่น ๆ เธอยังออกงานสัปดาห์แฟชันในนิวยอร์กเมื่อ ค.ศ. 2014 และพิธีเปิดสัปดาห์แฟชันนิวยอร์กในปีถัดมา
แหล่งข้อมูลอื่น
1994
ท็อปอีเลฟเว่นฟุตบอลเมเนเจอร์
ท๊อปอีเลฟเว่น ฟุตบอลเมเนเจอร์ (Top Eleven Football Manager)คือเกมผู้จัดการทีมฟุตบอลออนไลน์ โดยมีผู้พัฒนาเกมนี้คือ "นอร์ดิอุส" Nordeus สำหรับผู้ใช้ เฟซบุ๊ก และเว็บไซต์เครือข่ายสังคม(social networking sites) เกมนี้ถูกปล่อยออกมาในต้นเดือนพฤษภาคม ปี พ.ศ. 2553 และตั้งแต่ได้ออกสู่สาธารณชนแล้ว เกมนี้สามารถเรียกเรตติ้งได้มากกว่า4 จากคะแนนเต็ม 5 เกม เกมถูกคิดค้นเนื่องจากเกมผู้จัดการทีมฟุตบอลยังไม่มีในโซเชียลมีเดีย. โดยเกมนี้มีสร้างได้แนวความคิดและสไตล์การเล่นคล้ายกับ เกมผู้จัดการทีมค่าย ไอดอส Eidos Interactive Football Manager และ อิเล็คโทรนิค อาร์ตส Electronic Arts Premier Manager ที่มีคอเกมส์หลายล้านคนเป็นแฟนบอลอยู่ขณะนี้.ท๊อปอีเลฟเว่น ฟุตบอลเมเนเจอร์ ได้จัดการสร้างและเปลี่ยนมันให้คล้ายคลึงและรู้สึกเหมือนเกมเหล่านั้นในแบบฉบับการบริหารทีมบนเฟซบุ๊ก Facebook
วิธีเล่น
การเริ่มเล่น ผู้เล่นจำเป็นต้องเลือกสัญชาติของพวกเขา ภาษาและสร้างสโมสรโดยตั้งชื่อสโมสรขึ้นมา เลือกสีลวดลายของเสื้อทีมและออกแบบตราสัญลักษณ์สโมสร หลังจากนั้น ผู้เล่นจะเข้าร่วมเป็น 1 ใน 14 ทีมจากการแข่งขันลีค ที่กำลังแข่งขันอยู่ โปรแกรมอนุญาตให้เพื่อนๆที่อยู่กลุ่มเดียวกันในเฟซบุ๊กได้สามารถเล่นด้วยกันได้ ดังนั้นพวกเขาสามารถเล่นในลีคเดียวกันได้ หากผู้เล่นมีระดับผู้จัดการทีมเท่ากัน แต่ถ้าหากไม่พวกเขาก็ยังสามารถมองเห็นและติดตามความคืบหน้ากันได้อยู่ และสามารถนัดเตะกระชับมิตรกันได้
ฤดูกาลหนึ่งมี 28 วันและทุกๆวัน ทีมจะลงเตะลีควันละนัด ทีมที่ได้อันดับ 1 - 4 ของตารางจะได้สิทธิ์เข้าไปเตะแชมเปี้ยนลีคซึ่งการแข่งขันนี้จะเริ่มขึ้นหลังจากเริ่มฤดูกาลใหม่ ส่วนทีมที่ติดอันดับ 1 ใน 7 ของตารางจะได้เลื่อนขั้นและระดับผู้จัดการทีมในฤดูกาลต่อไป โดยจะขึ้นไปพบกับทีมอื่นๆที่มีระดับเท่ากันกับทีมของผู้เล่นเหล่านั้น รวมถึงเพื่อนๆที่พวกเขารู้จักก็จะถูกรวมอยู่ด้วย
ผู้เล่นแต่ละคนจะพัฒนาสโมสรของพวกเขาโดยการ ฝึกซ้อมลูกทีม ปรับแผนการเล่น เปลี่ยนผู้เล่น และ ซื้อ-ขายนักเตะ ในตลาดนักเตะ. ทุกๆนัดผู้เล่นสามารถคุมทีมและชมสดได้ โดยสามารถเปลี่ยนลูกทีมเข้า-ออกและแผนการเล่น รวมทั้งผู้เล่นแต่ละคนสามารถควบคุมการสร้างสิ่งก่อสร้างให้กับสโมสรได้เช่น(สนาม, ไฟสนาม, พื้นสนาม, ศูนย์การแพทย์, ที่นั่ง, ศูนย์ฝึกซ้อม,ฯลฯ.) และเป็นแรงบันดาลใจให้แก่พวกเขาในเกม. ยกตัวอย่างเช่น, สนามฟุตบอลที่ใหญ่ขึ้นสามารถจุแฟนบอลได้มากขึ้น และหากแฟนบอลเพิ่มขึ้นเท่าไรขวัญกำลังใจนักเตะก็เพิ่มขึ้นเท่านั้น อีกทั้งยังรวมถึงรายได้ที่ได้จากการขายตั๋วนี้จะเข้าสโมสรเพื่อนำไปพัฒนาให้กับทีมและสโมสรต่อไป..
2015
ท็อปอีเลเว่นได้มีการปรับปรุงครั้งใหญ่ในปี2015 (พ.ศ. 2558) โดยได้ โจเซ่ มูรินโญ่ ผู้จัดการสโมสรฟุตบอลเชลซีเป็นพรีเซ็นเตอร์ให้กับเกมส์ โดยสิ่งที่ได้ปรับปรุงในเกมส์ มีการเพิ่มเสียงเกมส์ โดยตอนแข่งจะมีเสียงเชียร์เพิ่มขึ้น สนามจะเป็นรูปแบบ3มิติ มีการแข่งขันแบบนักเตะขยับได้โดยใช้ข้อความให้น้อยลงกว่าเดิม มีการอ้างอิง มีการคุมทีมอื่นได้ มีการขายให้นายหน้า มีผู้ช่วยผู้จัดการทีมคอยแนะนำเล็กน้อย มีการเปลี่ยนตัวนักเตะเจ็บอัตโนมัติเวลาที่ออฟไลน์ มีการบอกประวัติศาสตร์สโมสร เรตติ้งจะละเอียดขึ้น นอกจากนี้ท็อปอีเลเว่นยังได้เป็นสปอนเซอร์ ให้กับสโมสรฟุตบอล Biggleswade united อีกด้วย
ตำบลเมืองเก่า (อำเภอเมืองสุโขทัย)
ตำบลเมืองเก่า เป็นตำบลหนึ่งทางตะวันตกของอำเภอเมืองสุโขทัย จังหวัดสุโขทัย เป็นสถานที่ตั้งของอุทยานประวัติศาสตร์สุโขทัย อันเป็นเขตพระราชวังเก่าของอาณาจักรสุโขทัย ดังมีหลักฐานเป็นศาลหลักเมือง เหตุที่ได้ชื่อว่า "เมืองเก่า" เนื่องด้วยเคยเป็นราชธานีมาก่อน และมีการสืบทอดประเพณีวัฒนธรรมแบบดั้งเดิมต่อ ๆ กันมา เช่น ประเพณีลอยกระทง เผาเทียนเล่นไฟ เป็นต้น
การปกครอง
ตำบลเมืองเก่าแบ่งการปกครองออกเป็น 11 หมู่บ้าน ได้แก่
โดยมีองค์กรปกครองท้องถิ่น 2 แห่ง ได้แก่ เทศบาลตำบลเมืองเก่า ซึ่งครอบคลุมพื้นที่บางส่วนของหมู่ 2, 3, 8 และ 10 และองค์การบริหารส่วนตำบลเมืองเก่า ซึ่งครอบคลุมพื้นที่นอกเขตเทศบาลตำบลเมืองเก่า
สะพานมิตรภาพจีน–เกาหลีเหนือ
สะพานนี้สร้างด้วยเหล็ก ความยาวทั้งหมด 940.8 เมตร (3,087 ฟุต)
อัลกาลาเดกัวดาอิรา
อัลกาลาเดกัวดาอิรา (Alcalá de Guadaíra) เป็นเมืองในประเทศสเปน ตั้งอยู่ทางตะวันออกเฉียงใต้ของเมืองเซบิยาราว 10 กิโลเมตร เคยเป็นที่รู้จักในชื่อ อัลกาลาเดโลสปานาเดโรส ("อัลกาลาของคนทำขนมปัง") เนื่องจากเป็นสถานที่ที่ผลิตขนมปังที่สำคัญของเซบิยา เมืองตั้งอยู่ริมฝั่งแม่น้ำกัวดาอิรา มีโบราณสถานศิลปะของชาวมัวร์ โดยเฉพาะอย่างยิ่งปราสาทซึ่งพระเจ้าเฟอร์ดินานด์ที่ 3 แห่งอาณาจักรกัสติยาทรงยึดไว้ใน ค.ศ. 1244
สะพานไปไม่หวนกลับ
สะพานไปไม่หวนกลับ (돌아올 수 없는 다리; Bridge of No Return) เป็นสะพานแห่งหนึ่งตั้งอยู่ในเขตปลอดทหารเกาหลีชายแดนประเทศเกาหลีเหนือต่อแดนเกาหลีใต้ทอดข้ามแม่น้ำซาช็อล มักถูกใช้เป็นที่แลกเปลี่ยนของนักโทษเกาหลีหลังยุคสงครามเกาหลี ใน พ.ศ. 2496
โตเกียวเอ็มเอ็กซ์
สถานีโทรทัศน์มหานครโตเกียว (Tokyo Metropolitan Television) หรือที่รู้จักกันในชื่อ โตเกียวเอ็มเอ็กซ์ (Tokyo MX) เป็นสถานีโทรทัศน์อิสระในโตเกียว ประเทศญี่ปุ่น บริหารโดยบริษัทโตเกียวเมโทรโพลิตันเทเลวิชันบรอดแคสติงคอร์เปอร์เรชัน (Tokyo Metropolitan Television Broadcasting Corporation ; ) เป็นสถานีที่แพร่ภาพในเขตเมืองเท่านั้น โดยมีคู่แข่งสำคัญอย่างเอ็นเอชเค, นิปปอนทีวี, ทีบีเอส, ทีวีอาซาฮิ, ฟูจิทีวี และทีวีโตเกียว ซึ่งเป็นสถานีแม่ข่ายออกอากาศทั่วประเทศ สถานีนี้ก่อตั้งเมื่อปี ค.ศ. 1993 และเริ่มออกอากาศอย่างเป็นทางการเมื่อวันที่ 1 พฤศจิกายน ค.ศ. 1995 ปัจจุบันมีโตเกียวเอฟเอ็ม เป็นผู้ถือหุ้นรายใหญ่
โตเกียวเอ็มเอ็กซ์ มีจำนวน 2 ช่อง คือ MX1 เป็นช่องรายการหลัก ออกอากาศด้วยภาพความละเอียดสูง และ MX2 เป็นช่องรองที่เป็นช่องย่อยของช่องหลักอีกทีหนึ่ง สำหรับออกอากาศรายการทางเลือก เริ่มออกอากาศเมื่อเดือนเมษายน ค.ศ. 2014
โตเกียวเอ็มเอ็กซ์มีการออกอากาศการแถลงข่าวของผู้ว่าการกรุงโตเกียวเป็นประจำทุกสัปดาห์ และยังเป็นผู้นำด้านอนิเมะ เนื่องจากเป็นช่องที่ออกอากาศอนิเมะอยู่เป็นจำนวนมาก
แอนะล็อก
ยุติการออกอากาศแบบแอนะล็อกแล้วเมื่อวันที่ 24 กรกฎาคม ค.ศ. 2011
บุชด็อก
บุชด็อก (bush dog, Savannah dog; ) เป็นสัตว์เลี้ยงลูกด้วยนมกินเนื้อชนิดหนึ่ง จัดอยู่ในวงศ์สุนัข (Canidae) จัดเป็นเพียงชนิดเดียวของสกุล Speothos ที่ยังดำรงเผ่าพันธุ์มาจนถึงปัจจุบันเพราะชนิดอื่น ๆ สูญพันธุ์ไปหมดแล้ว
บุชด็อก แม้จะอยู่วงศ์เดียวกับหมาป่าหรือสุนัขบ้าน แต่กลับมีรูปร่างลักษณะคล้ายกับนากหรือพังพอนมากกว่าจะเป็นสุนัข เนื่องจากลำตัวยาว ขาสั้น ขนสั้น หางสั้น ใบหูกลมสั้น ที่อุ้งตีนมีพังผืด จึงทำให้มีความสามารถว่ายน้ำได้ดี และดำน้ำได้เก่งมาก ขนาดเมื่อโตเต็มที่ ยาวประมาณ 55–75 เซนติเมตร (22–30 นิ้ว) และความยาวหาง 13 เซนติเมตร (5 นิ้ว) มีความสูงจากตีนถึงหัวไหล่ 20–30 เซนติเมตร (8–12 นิ้ว) น้ำหนักประมาณ 5–8 กิโลกรัม (11–18 ปอนด์) และมีฟันที่เขียนเป็นสูตรได้ว่า มีฟันทั้งหมด 38 ซี่
บุชด็อก ถือเป็นสุนัขชนิดหนึ่งที่แพร่กระจายพันธุ์ในทวีปอเมริกาใต้และอเมริกากลาง โดยใช้ชีวิตในป่าดิบชื้น โดยเฉพาะที่ใกล้กับแหล่งน้ำ ซึ่งเป็นแหล่งหากินหลัก พบได้ตั้งแต่ที่ราบลุ่มจนถึงที่สูงกว่าระดับน้ำทะเล 1,900 เมตร (6,200 ฟุต) จนถึงที่ราบเซอราโดอันเป็นทุ่งหญ้ากว้างไกลในบราซิลด้วย โดยแบ่งออกได้เป็น 3 ชนิดย่อย นิสัยตามธรรมชาติของบุชด็อก เป็นสัตว์ที่ไม่กลัวอะไรง่าย ๆ ล่าสัตว์ต่าง ๆ กินเป็นอาหาร รวมถึงอาร์มาดิลโล ที่มีเกราะหุ้มตัวด้วย
พระนาย สุวรรณรัฐ
พระนาย สุวรรณรัฐ อดีตปลัดกระทรวงมหาดไทย อดีตกรรมการในคณะกรรมการผู้สูงอายุแห่งชาติ อดีตรองประธานกรรมการในคณะกรรมการจัดรูปที่ดินเพื่อพัฒนาพื้นที่ อดีตประธานคณะกรรมการรับรองความเป็นคนไทยพลัดถิ่น อดีตผู้อำนวยการศูนย์อำนวยการบริหารชายแดนใต้ (ผอ.ศอ.บต.)
ดูเอดอทอาร์ทเมคเกอร์
ดูเอดอทจดทะเบียนเมื่อวันที่ 24 เมษายน พ.ศ. 2556 ด้วยเงินลงทุน 1 ล้านบาทและหุ้นจำนวน 20,000 หุ้นมีวง ไกอา เป็นศิลปินเบอร์แรกในสังกัด
พระนาย สุวรรณรัฐ
ประวัติ
พระนาย สุวรรณรัฐ เกิดเมื่อวันที่ 5 พฤศจิกายน พ.ศ. 2494 พื้นเพเป็นคนกรุงเทพมหานคร เป็นบุตรของนายพ่วง สุวรรณรัฐ อดีตปลัดกระทรวงและรัฐมนตรีช่วยว่าการกระทรวงมหาดไทย และท่านผู้หญิงประสารสุวรรณ สุวรรณรัฐ เคยตามบิดาซึ่งเป็นข้าหลวงไปปราบโจรสลัดทะเลสาบ เดินทางไปเติบโตที่จังหวัดสงขลา ตั้งแต่ ปี พ.ศ. 2495 หลังจากนั้นจึงได้ย้ายมาศึกษาที่กรุงเทพฯ อีกครั้งในปี พ.ศ. 2500
พระนาย สุวรรณรัฐ มีพี่น้องร่วมบิดามารดา ดังนี้
การศึกษา
พระนาย สุวรรณรัฐ สำเร็จการศึกษาระดับมัธยมศึกษา จากโรงเรียนวชิราวุธวิทยาลัย ระดับปริญญาตรี นิติศาสตร์ จากมหาวิทยาลัยธรรมศาสตร์ และระดับปริญญาโท บริหารรัฐกิจ จากมหาวิทยาลัยอินเดียนา สหรัฐอเมริกา ผ่านการอบรมหลักสูตรนายอำเภอ รุ่นที่ 28 จากโรงเรียนนายอำเภอ กรมการปกครอง และหลักสูตรวิทยาลัยป้องกันราชอาณาจักร รุ่น 4414 (วปรอ.4414)
การทำงาน
พระนาย สุวรรณรัฐ เริ่มรับราชการในปี พ.ศ. 2520 เป็นเจ้าหน้าที่บริหารงานทั่วไป สำนักงานจังหวัดเชียงราย เจ้าหน้าที่วิเทศสัมพันธ์ สำนักงานปลัดกระทรวงมหาดไทย ในปี พ.ศ. 2522 จากนั้นในปี พ.ศ. 2528 ได้โอนย้ายไปดำรงตำแหน่งปลัดอำเภอ (เจ้าพนักงานปกครอง) อำเภอสายบุรี จังหวัดปัตตานี และนายอำเภออมก๋อย จังหวัดเชียงใหม่ ในปี พ.ศ. 2532
จากนั้น ในปี พ.ศ. 2535 ได้รับแต่งตั้งเป็นหัวหน้าสำนักงานจังหวัดเชียงใหม่ ปี พ.ศ. 2537 เป็นผู้อำนวยการกองการต่างประเทศ สำนักงานปลัดกระทรวงมหาดไทย และปลัดจังหวัดพระนครศรีอยุธยา ในปี พ.ศ. 2538
ต่อมา ปี พ.ศ. 2540 ได้รับแต่งตั้งเป็นรองผู้ว่าราชการจังหวัดพระนครศรีอยุธยา และจังหวัดอื่นๆ ได้แก่ จังหวัดบุรีรัมย์ จังหวัดกระบี่ หลังจากนั้นในปี พ.ศ. 2546 ได้รับพระกรุณาโปรดเกล้าฯ ให้ดำรงตำแหน่งผู้ว่าราชการจังหวัดสิงห์บุรี จังหวัดนนทบุรี และในปี พ.ศ. 2549 เป็นผู้อำนวยการศูนย์อำนวยการบริหารจังหวัดชายแดนภาคใต้
เมื่อปี พ.ศ. 2551 ได้รับพระกรุณาโปรดเกล้าฯ แต่งตั้งเป็นรองปลัดกระทรวงมหาดไทย และได้รับพระกรุณาโปรดเกล้าฯ แต่งตั้งเป็นปลัดกระทรวงมหาดไทย ในปี พ.ศ. 2554 สืบต่อจากนายวิเชียร ชวลิต
ดาเนียล มีแตร็อง
ดาเนียล มีแตร็อง (Danielle Mitterrand; 18 พฤษภาคม พ.ศ. 2467 — 22 พฤศจิกายน พ.ศ. 2554) อดีตสุภาพสตรีหมายเลขหนึ่งของประเทศฝรั่งเศส เธอเกิดในเมืองแวร์เดิง จังหวัดเมิซ ประเทศฝรั่งเศส เธอกลายเป็นแม่หม้ายหลังจากฟร็องซัว มีแตร็อง อดีตประธานาธิบดีฝรั่งเศส เสียชีวิตในปี พ.ศ. 2539
จลนศาสตร์ของเอนไซม์
เอนไซม์แต่ละตัวมีค่า KM เฉพาะสำหรับซับเตรตที่กำหนด เพราะว่าVmaxไม่สามารถวัดได้โดยตรง   ประสิทธิภาพของเอนไซม์สามารถแสดงได้ในรูปของ kcat/Kmปริมาณ  kcat เป็นตัวเลขหมุนเวียน ร่วมกับอัตราคงที่ในทุกขั้นตอนในปฏิกิริยา และเป็นผลลัพธ์ของการหาร Vmax และ ความเข้มข้นทั้งหมดของเอนไซม์  kcat/Km คือปริมาณที่มีประโยชน์สำหรับการเปรียบเทียบความแตกต่างของเอนไซม์ซึ่งกันและกัน หรือเอนไซม์ตัวเดียวกันกับซับสเตรตที่ต่างกัน  เพราะว่ามันมีทั้งการดึงดูดกันและความสามารถในการเร่งปฏิกิริยาที่จะต้องพิจารณา  ในทางทฤษฎีค่าสูงสุด สำหรับ kcat/Km เรียกว่าจำกัดการแพร่กระจาย ประมาณ 108 ถึง 109 (l mol-1 s-1)   ที่จุดนี้การชนกันของเอนไซม์กับซับสเตรตจะเป็นผลให้เกิดการเร่งปฏิกิริยา และอัตราการเกิดผลิตภัณฑ์ไม่ได้ถูกจำกัดโดยอัตราเร็วของปฏิกิริยา แต่โดยอัตราการแพร่กระจาย  เอนไซม์ที่ถึงจุดนี้ค่า kcat/Km เรียกว่า แคตาลิติคัลลี่ เพอร์เฟคต์ (catalytically perfect) หรือ จลนศาสตร์ สมบูรณ์ (kinetically perfect)  ตัวอย่างเช่น เอนไซม์
กระทรวงเกษตร ชลประทาน และปศุสัตว์
กระทรวงเกษตร ชลประทาน และปศุสัตว์ เป็นกระทรวงของรัฐบาลอัฟกานิสถาน มีหน้าที่ในการจัดการนโยบายการเกษตรของประเทศอัฟกานิสถาน
กระทรวงดูแลงานของกองชลประทานหมู่บ้านอัลกันแดมและแม่น้ำเฮลมันต์
ฮอยอัน
ฮอยอัน หรือ โห่ยอาน (Hội An) เป็นเมืองขนาดเล็กริมฝั่งทะเลจีนใต้ทางตอนกลางของประเทศเวียดนาม ตั้งอยู่ในเขตจังหวัดกว๋างนาม มีประชากรอาศัยอยู่ราว 80,000 คน ในอดีตเคยเป็นเมืองท่าที่ใหญ่ที่สุดในภูมิภาคเอเชียตะวันออกเฉียงใต้
ในสมัยของอาณาจักรจามปา บริเวณนี้เคยเป็นเมืองท่าบนปากแม่น้ำทูโบน ซึ่งมีชื่อว่า ไฮโฟ โดยเป็นศูนย์กลางทางการค้าในช่วงคริสต์ศตวรรษที่ 16-17 มีชาวต่างชาติมาตั้งถิ่นฐานและค้าขายในเมืองนี้เป็นจำนวนมาก ทั้งชาวจีน ญี่ปุ่น ดัตช์ และอินเดีย เดิมทีเมืองนี้ถูกแบ่งออกเป็นสองฝั่งโดยมีคลองสายหนึ่งคั่นอยู่กลางเมือง มีสะพานญี่ปุ่นทอดข้ามคลองเพื่อกั้นแบ่งเขตชุมชนของชาวญี่ปุ่นที่อีกฝั่งหนึ่งของคลอง ตัวสะพานสร้างโดยชาวญี่ปุ่น มีลักษณะสถาปัตยกรรมเป็นเอกลักษณ์เฉพาะตัว
ในปี พ.ศ. 2542 องค์การยูเนสโกได้ขึ้นทะเบียนเขตเมืองเก่าของฮอยอันให้เป็นมรดกโลก ด้วยเหตุผลว่าเป็นตัวอย่างของเมืองท่าในเอเชียตะวันออกเฉียงใต้ในสมัยคริสต์ศตวรรษที่ 15-19 ที่มีการผสมผสานศิลปะและสถาปัตยกรรมทั้งของท้องถิ่นและของต่างชาติไว้ได้อย่างมีเอกลักษณ์ และอาคารต่างๆภายในเมืองได้รับการอนุรักษ์ให้อยู่ในสภาพเดิมไว้ได้เป็นอย่างดี
ทุกวันนี้ ฮอยอันยังคงเป็นเมืองขนาดเล็กเช่นเดิม แต่ก็มีนักท่องเที่ยวเข้ามาเยือนเป็นจำนวนมาก ผู้มาเยือนมักมาเยี่ยมชมร้านค้าขายผลงานทางศิลปะและหัตถกรรม ริมฝั่งแม่น้ำมีอินเทอร์เน็ตคาเฟ่ บาร์ และร้านอาหารเปิดเรียงรายอยู่มากมายซึ่งดึงดูดนักท่องเที่ยวให้เข้าใช้บริการ โดยเฉพาะนักท่องเที่ยวชาวตะวันตกที่มีอยู่มากมาย
มรดกโลก
เมืองฮอยอันได้รับการขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราเกช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังนี้
อูบุ
อูบุ (Uub อูบ—มาจากการกลับอักษรของคำว่า Buu ) ตัวละครจากเรื่องดราก้อนบอล มีลักษณะตัวเล็ก ผอม ผิวดำ มีผมสีดำ เป็นจอมมารบูที่กลับชาติมาเกิด เพราะก่อนที่จอมมารบูจะตาย ซุนโงคูได้ขอให้จอมมารบูเกิดมาและมาสู้กับโงคูอีกครั้ง  ปรากฏในเล่มที่ 42 ซึ่งเป็นเล่มสุดท้าย ฉากสุดท้ายของดราก้อนบอลZ ศึกประลองชิงจ้าวยุทธภพ ซึ่งซุนโงคูได้ให้บู (อ้วน) ซึ่งเป็นคนดีแล้ว จับได้คู่กัน คือ โงคู ได้ เลข 3 อูบุ ได้ หมายเลข 4 ในการต่อสู้ อูบุกลัวโงคูมาก โงคูจึงต้องพูดให้อูบุโกรธ อูบุถึงได้เอาจริงขึ้นมา ทั้ง 2 ต่อสู้กันอย่างดุเดือด ต่อมา โงคู ได้บอกว่า "นายมีพลังต่อสู้ดีแต่ยังไม่รู้การใช้พลังที่ดีพอ" โงคูจึงอาสาจะฝึกให้อูบุเก่งขึ้น เพื่อจะได้ช่วยในการปกป้องโลก โงคูอำลาจีจี้ และ พวกลูกเพื่อนๆ และปัง หรือแพน แล้วพาอูบุไปฝึกวิชากับตน เป็นตอนที่จบของดราก้อนบอล Z
อ้างอิง
Lista postaci występujących w Dragon Ball
กีฬาบาสเกตบอลในซีเกมส์ 2017
การแข่งขัน บาสเกตบอล ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นตั้งแต่วันที่ 20 ถึง 26 สิงหาคม ที่ เอ็มเอบีเอ สเตเดียม ในกัวลาลัมเปอร์
เกมการแข่งขันในปี 2017 จะประกอบไปด้วยสองประเภท
ตารางการแข่งขัน
ด้านล่างนี้คือตารางการแข่งขันสำหรับการแข่งขันบาสเกตบอล:
ไฟลต์ออฟเดอะคองคอดส์
ไฟลท์ออฟเดอะคองคอร์ดส์ (Flight of the Conchords) เป็นคู่ดูโอตลกจากนิวซีแลนด์ประกอบด้วย เบรต แม็คเคนซีย์ และ เจเมน เคลเมนต์ ที่เล่นทั้งตลกและดนตรี จนกลายเป็นส่วนสำคัญของบีบีซีเรดีโอซีรีส์ และเป็นซีรีส์ชุดอเมริกันซึ่งฉายใน ช่อง HBO ในปี ค.ศ. 2007 โดยให้ชื่อว่า ไฟลท์ออฟเดอะคองคอร์ดส์
טיסת הקונקורד (סדרה)
ธงชาติปาปัวนิวกินี
ธงชาติปาปัวนิวกินี เป็นธงสี่เหลี่ยมผืนผ้า กว้าง 3 ส่วน ยาว 4 ส่วน ภายในธงแบ่งครึ่งธงตามแนวทแยง จากมุมบนด้านคันธงไปยังมุมล่างด้านปลายธง ครึ่งบนเป็นพื้นสีแดง มีภาพเงาสีทองของนกปักษาสวรรค์ ครึ่งล่างเป็นพื้นสีดำ มีดาวห้าแฉกสีขาวดวงใหญ่ 4 ดวง ดวงเล็ก 1 ดวง เรียงกันเป็นรูปกลุ่มดาวกางเขนใต้ ธงนี้เป็นแบบธงที่ชนะเลิศการประกวดแบบธงชาติในปี พ.ศ. 2514 ออกแบบโดยนางสาวซูซาน ฮูฮูม (Susan Huhume) นักเรียนหญิงวัย 15 ปี และได้ประกาศใช้เมื่อวันที่ 1 กรกฎาคม พ.ศ. 2514
สีดำและสีแดงในธงชาตินี้ มีที่มาจากสีที่ใช้ในเผ่าต่างๆ ของปาปัวนิวกินีหลายเผ่า ทั้งสีดำ-ขาว-แดง ก็เป็นสีของธงชาติจักรวรรดิเยอรมนี ซึ่งเคยเป็นเจ้าอาณานิคมของปาปัวนิวกินีจนถึงปี พ.ศ. 2462 ส่วนรูปนก Raggiana Bird of Paradise เป็นรูปสัญลักษณ์ที่ปรากฏอยู่ในตราแผ่นดินของปาปัวนิวกินี
จอชโกรแบน
จอชโกรแบน (Josh Groban) คือผลงานอัลบั้มเพลงชุดแรกของจอช โกรแบน นักร้องชาวอเมริกัน เป็นอัลบั้มสหภาษาอันประกอบไปด้วยภาษาอังกฤษ ภาษาอิตาลี และภาษาฝรั่งเศส อัลบั้มนี้ออกจำหน่ายเมื่อวันที่ 20 พฤศจิกายน พ.ศ. 2552 ทั่วโลก มีเพลงเด่นจากอัลบั้มนี้ได้แก่เพลง "ยูร์สติลล์ยู" ขึ้นชาร์ต บิลบอร์ด เพลงร่วมสมัยของผู้ใหญ่ในอันดับที่ 10 และเพลง "ทูแวร์ยูอาร์" เพลงจากละครชุดเรื่อง แอลลีแม็กเบลล์ (Ally McBeal) ขึ้นชาร์ตสูงสุดในอับดับที่ 1
อิบัน นาบาร์โร
อิบัน นาบาร์โร ปัสตอร์ (Iván Navarro Pastor) เป็นนักเทนนิสชาวสเปนเกิดเมื่อวันที่ 19 ตุลาคม ค.ศ. 1981 และเริ่มเทิร์นโปรในปีค.ศ. 2001โดยเขา มีผู้สนับสนุนชุดแข่งคือ หลี่ หนิง ซึ่งในยูเอส โอเพน 2009 เขาตกรอบ 2 ด้วยการแพ้นักหวดเจ้าถิ่น เทย์เลอร์ เดนต์ ไป 3-2 เซต
1981
ลุยส์ บุญญูเอล
ลุยส์ บุญญูเอล ปอร์โตเลส (Luis Buñuel Portolés) (22 กุมภาพันธ์ ค.ศ. 1900 - 29 กรกฎาคม ค.ศ. 1983) เป็นผู้สร้างภาพยนตร์ ผู้กำกับภาพยนตร์ชื่อดังระดับโลก เกิดในสเปน ต่อมาเปลี่ยนสัญชาติเป็นเม็กซิโก ทำงานในสเปน เม็กซิโก ฝรั่งเศส และสหรัฐอเมริกา ถือเป็นผู้บุกเบิกแนวทางการทำภาพยนตร์ในรูปแบบศิลปะแนวเหนือจริง (Surrealism) ซึ่งผลงานภาพยนตร์ของบุญญูเอลล้วนมีความเป็นตัวของตัวเองอย่างสูง โดยเขามักจะนำแนวภาพยนตร์หลายแนวมาผสม ยั่วล้อ และสร้างเสริมรูปแบบงานใหม่ๆออกมา ความโดดเด่นของ งานบุญญูเอลทำให้ชื่อของเขาได้กลายเป็นหนึ่งในผู้กำกับภาพยนตร์คนสำคัญของโลก
ประวัติ
ลุยส์ บุญญูเอล มีชื่อเต็มว่า ลุยส์ บุญญูเอล ปอร์โตเลส เกิดเมื่อวันที่ 22 กุมภาพันธ์ พ.ศ. 2443 ที่เมืองกาลันดา เมืองเล็กแห่งหนึ่งในประเทศสเปน ในครอบครัวเกษตรกรที่มีฐานะ เขาเป็นบุตรคนโตจากพี่น้องทั้งหมดเจ็ดคน ต่อมาครอบครัวได้ย้ายไปอยู่ที่ซาราโกซา ที่นี่เขาได้รับการศึกษาในโรงเรียนที่เคร่งศาสนา นอกจากนี้ในวัยเด็กเขาเริ่มฉายแววความสนใจด้านภาพยนตร์ด้วยการเล่าเรื่องผ่านโคมกายสิทธิ์ (Magic Lantern) ที่ฉายขึ้นไปบนผืนผ้าปูที่นอนที่ขึงเป็นจอให้เพื่อนๆได้ดูกัน ถึงแม้ว่าในวัยเด็กเขาจะเป็นเด็กที่เคร่งศาสนาอย่างมาก โดยการเข้าร่วมเป็นผู้ช่วยบาทหลวงประกอบพิธีมิสซาทุกวัน แต่พออายุได้ 16 ปี เขาก็เริ่มปฏิเสธศาสนา เมื่อเขาได้พบความไม่เป็นธรรมในแวดวงศาสนา รวมทั้งอำนาจ อิทธิพลและทรัพย์สินที่มากล้น
บุญญูเอลเข้าเรียนมหาวิทยาลัยที่ University of Madrid โดยในตอนแรกเขาเลือกเรียนปฐพีวิทยา ก่อนที่จะย้ายมาเรียนวิศวอุตสาหกรรมและปรัชญาในที่สุด ที่นี่ทำให้บุญญูเอลเริ่มสนใจในศาสตร์สะกดจิต จนทำให้เขากลายเป็นนักสะกดจิตและเขายังเชื่อว่าการชมภาพยนตร์ในโรงภาพยนตร์ ก็เป็นวิธีการสะกดจิตแบบหนึ่งด้วย เทคนิคทางด้านภาพยนตร์ต่างๆทำให้ผู้ชมถูกสะกดจิตให้สัมปชัญญะในการวิพากษ์วิจารณ์ลดน้อยลงและแทนที่ด้วยความหลงใหลแทน นอกจากนี้เขายังได้ร่วมกลุ่มกับศิลปิน Salvador Dali และกวี Federico Garcia Lorca ตั้งกลุ่มเคลื่อนไหวที่สำคัญของแนวคิดแบบ Spanish Surrealist Avant-Garde ซึ่งถูกเรียกว่ากลุ่ม La Generacion del 27
บุญญูเอลสนใจศาสตร์ภาพยนตร์มาโดยตลอด หลังจบจากมหาวิทยาลัยเขาก็เป็นผู้ช่วยผู้กำกับชื่อดังของฝรั่งเศส Jean Epstein และยังเป็นนักวิจารณ์ภาพยนตร์ ก่อนที่เขาจะเริ่มทำภาพยนตร์สั้นเรื่องแรกร่วมกับ Dali เรื่อง เอิงเชียงน็องดาลู (2472) ซึ่งกลายเป็นภาพยนตร์ขึ้นหิ้งของโลกศิลปะแนวเหนือจริง แม้กระทั่งทุกวันนี้ หลังจากนั้นบุญญูเอลก็เริ่มทำภาพยนตร์อย่างจริงจัง พร้อมกับที่เขาต้องย้ายไปอยู่ตามประเทศต่างๆ
เม็กซิโกเป็นประเทศที่บุญญูเอลอาศัยอยู่ในช่วงปี พ.ศ. 2489 – 2508 ซึ่งถือเป็นยุคทองของวงการภาพยนตร์เม็กซิกัน บุญญูเอลเริ่มทำภาพยนตร์ที่นี่ตามคำเชิญชวนของ Oscar Dancigers โปรดิวเซอร์ชาวรัสเซีย ถึงแม้ว่าภาพยนตร์เรื่องแรกของบุญญูเอลในเม็กซิโก เรื่อง กรันกาซิโน (2490) จะไม่ประสบความสำเร็จทั้งในแง่รายได้และคำวิจารณ์ แต่ภาพยนตร์เรื่องต่อๆมาของเขาก็ประสบความสำเร็จในมิติต่าง ๆ ไม่ว่าจะเป็น เอลกรันกาลาเบรา (2492) เขาได้สร้างเทคนิคการสร้างใหม่ๆ ซึ่งสามารถลดต้นทุนและถ่ายทำได้อย่างรวดเร็ว ทั้งยังประสบความสำเร็จทางรายได้อย่างมาก
ภาพยนตร์เรื่อง โลสโอลเบียดาโดส (2493) บุญญูเอลจงใจเสียดสีแนวคิดด้านศีลธรรมของชนชั้นกลาง กลายเป็นหนังที่ถูกวิจารณ์อย่างหนักอันเนื่องมาจากเนื้อหาและภาพที่เหมือนเป็นการดูหมิ่นประเทศเม็กซิโก เมื่อภาพยนตร์เข้าฉายได้เพียงสามวันก็ถูกถอดออกจากโปรแกรมแต่ภาพยนตร์เรื่องนี้กลับได้รับคัดเลือกให้ฉายที่เทศกาลภาพยนตร์เมืองกาน ในปี พ.ศ. 2494 และทำให้เขาได้รับรางวัลผู้กำกับยอดเยี่ยมและรางวัลจากสมาคมนักวิจารณ์นานาชาติ FIPRESCI หลังจากนั้นก็มีการนำภาพยนตร์เรื่อง โลสโอลเบียดาโดส เข้าฉายในเม็กซิโกอีกครั้งและยืนโรงฉายกว่าสองเดือน
หลังจากนั้นบุญญูเอลซึ่งกลายเป็นผู้กำกับภาพยนตร์ชื่อดังระดับโลก ก็ได้สร้างภาพยนตร์ที่โดดเด่นอีกกว่า 20 เรื่องที่ประเทศเม็กซิโก และถึงแม้ว่าเขาจะเดินทางไปกำกับภาพยนตร์ที่ฝรั่งเศสบ้าง แต่เขาก็ใช้ชีวิตอยู่ที่เม็กซิโกจนกระทั่งเสียชีวิตวันที่ 29 กรกฎาคม พ.ศ. 2526 ในวัย 83 ปี
อ้างอิง
19001983
ฟรานซิส คริก
งานของฟรานซิส คริกในช่วงหลังจนถึงปี พ.ศ. 2520 ที่หอทดลองอณูชีววิทยา “เอ็มอาร์ซี” หรือ “สภาวิจัยทางการแพทย์” (MRC-Medical Research Council) ไม่ได้รับการยอมรับเป็นทางการมากนัก ในช่วงท้ายในชีวิตงาน คริกได้ดำรงตำแหน่งศาสตราจารย์เมธีวิจัย “เจ ดับบลิว คีกเคเฟอร์” ที่ “สถาบันซอล์คชีววิทยาศึกษา” ที่เมืองลาโฮลา รัฐแคลิฟอร์เนีย และได้ดำรงตำแหน่งนี้จนสิ้นชีวิตเมื่ออายุได้ 88 ปี
ชีวประวัติ ครอบครัวและการศึกษา
ฟรานซิส คริกเป็นบุตรชายคนโตของแฮรีและอเล็ก คริก เกิดและเติบโตที่เวสตัน ฟาเวล หมู่บ้านเล็กๆ ของเมืองนอร์แทมป์ตัน ประเทศอังกฤษ ครอบครัวของคริกทำโรงงานผลิตและทำธุรกิจด้านรองเท้า คริกสนใจวิทยาศาสตร์มาตั้งแต่วัยเด็กเล็กโดยเรียนจากหนังสือ เมื่ออายุ 12 ปี คริกบอกพ่อแม่ว่าจะไม่ไปโบสถ์อีกเพราะสนใจที่จะหาคำตอบในศาสนาโดยใช้หลักวิทยาศาสตร์มากกว่าการใช้ศรัทธาและความเชื่อ คริกได้รับการศึกษาในนอร์แทมป์ตัน หลังอายุ 14 ปี คริกศึกษาด้านคณิตศาสตร์ ฟิสิกส์และเคมี เมื่ออายุ 21 ปีจบปริญญาตรีวิทยาศาสตร์บัณฑิตสาขาเคมี
ฟรานซิส คริกเริ่มงานวิจัยระดับปริญญาเอกเกี่ยวกับการวัดความหนืดของน้ำในอุณหภูมิสูง แต่เมื่อเกิดสงครามโลกครั้งที่ 2 ขึ้น คริกหันความสนใจไปทางด้านฟิสิกส์แทน และในระหว่างสงคราม คริกเข้าทำงานที่หอวิจัยกระทรวงทหารเรือ (Admiralty Research Laboratory) ซึ่งเป็นที่สร้างนักวิทยาศาสตร์เด่นๆ หลายคนของอังกฤษ คริกทำงานในโครงการออกแบบทุ่นระเบิดแบบใช้แม่เหล็กและแบบใช้เสียงสะท้อนซึ่งใช้ได้ผลดี สามารถหลีกพ้นจากการตรวจจับจากเรือกวาดทุ่นระเบิดเยอรมันได้
หลังสงคราม ฟรานซิส คริกเริ่มศึกษาทางชีววิทยาและกลายการส่วนสำคัญของการเคลื่อนไหลวิชาฟิสิกส์เข้าไปในสาขาชีววิทยาซึ่งนำโดยจอห์น แรนดอลล์ ผู้คิดค้นและประดิษฐ์เครื่องเรดาร์ที่มีส่วนให้สัมพันธมิตรชนะสงคราม คริกต้องปรับตัวจาก “การเข้าลึก ง่ายและสง่างามของฟิสิกส์” มาสู่ “การวิวัฒนาการเป็นพันล้านปีในกลไกของทางเคมีที่ซับซ้อนของสิ่งมีชีวิตที่เกิดจากการคัดเลือกโดยธรรมชาติ” ด้วยประสบการณ์ทางสาขาฟิสิกส์ที่ได้มีการค้นพบสิ่งต่างๆ ที่โด่งดังมาแล้วมากมาย คริกจึงคิดว่าด้านชีววิทยาก็น่าจะมีการค้นพบสิ่งสำคัญที่โด่งดังได้เช่นกัน ซึ่งเป็นทัศนคติที่ทำให้คริกมีความมุมานะบากบั่นค้นคว้าในสิ่งยากและท้าทาย
คริกทำงานที่หอปฏิบัติการทดลองที่มหาวิทยาลัยเคมบริดจ์ 2 ปี โดยค้นคว้าคุณสมบัติทางฟิสิกส์ของไซโตพลาซึม และย้ายมาทำงานร่วมกับแมกซ์ เปรุทซ์ นักอณูชีววิทยาที่หอคาร์เวนดิชซึ่งอำนวยการโดยเซอร์ ลอว์เลนซ์ แบรกก์ ผู้ได้รับรางวัลโนเบลเมื่อ พ.ศ. 2458 ด้วยอายุ 25 ปี เซอร์ แบรกก์ เป็นคู่แข่งกับ ไลนัส พอลิง นักเคมีชาวอเมริกันที่กำลังแข่งขันชิงดีชิงเด่นเพื่อการค้นพบโครงสร้างของดีเอ็นเอ (หลังจากพอลิงประสบความสำเร็จในการบ่งชี้โครงสร้างเกลียวอัลฟาของโปรตีน) ในขณะเดียวกันหอคาร์เวนดิชของ เซอร์แบรกก์ฯ ก็ยังเป็นคู่แข่งกับมหาวิทยาลัยคิงส์คอลเลจ แห่งลอนดอนอีกด้วย
ฟรานซิส คริกสมรสกับรูธ ดอรีน ดอดด์ คริก และต่อมากับ โอดายล์ สปอร์ต คริกมีบุตร 3 คน
งานวิจัยทางชีววิทยา
ฟรานซิส คริกมีความสนใจปัญหาพื้นฐานที่ยังแก้ไม่ตกทางชีววิทยาคือ ประการที่ 1 โมลเลกุลก่อตัวจากสิ่งไม่มีชีวิตมาเป็นสิ่งมีชีวิตได้อย่างไร ประการที่ 2 สมองสร้างจิตสำนึกได้อย่างไร คริกตระหนักดีว่าพื้นความรู้ของตนเหมาะสมกับการแก้ปัญหาแรกและกับสาขาชีวฟิสิกส์ เป็นที่ชัดเจนทางทฤษฎีว่าโควาเลนท์บอนด์ในโมเลกุลทางชีววิทยาสามารถสร้างเสถียรภาพทางโครงสร้างที่จำเป็นแก่การยึดข้อมูลพันธุกรรมในเซลล์ไว้ได้ เหลือเพียงการปฏิบัติการทดลองทางชีววิทยาเท่านั้น เพื่อการค้นหาว่าโมเลกุลใดกันแน่ที่เป็นโมเลกุลหลักของพันธุกรรม ในความเห็นของคริก การรวมทฤษฎีของดาร์วินเกี่ยวการวิวัฒนาการโดยการคัดเลือกโดยธรรมชาติ และการค้นพบเกี่ยวกับพันธุกรรมและความรู้เกี่ยวกับพื้นฐานของโมเลกุลพันธุกรรมของเมนเดล เมื่อนำมารวมกันแล้วย่อมเปิดเผยความลับของชีวิตได้ ตี่ความคิดของคริกได้เปลี่ยนในภายหลังหลังจากการสังเกตและสถิติที่ไม่ตอบรับกับที่ได้แถลงไว้ตอนแรก
เป็นที่ค่อนข้างชัดเจนว่าโมเลกุลมหภาคอย่างโมเลกุลโปรตีนมีความเป็นไปได้สูงที่จะเป็นโมเลกุลพันธุกรรม และเป็นที่ทราบดีแล้วว่าโมเลกุลมหภาคของโปรตีนมีเอนไซม์ที่เป็นตัวทำปฏิกิริยาของเซลล์ ในสิบปีหลังจาก พ.ศ. 2483 ก็ได้มีการพบว่าโมเลกุลตัวหนึ่งคือดีเอ็นเอซึ่งเป็นองค์ประกอบสำคัญของโครโมโซมมีสิทธิ์จะเป็นโมเลกุลพันธุกรรมได้
อย่างไรก็ตาม หลักฐานอื่นๆ แปลความหมายเชิงแนะได้ว่า ดีเอ็นเอมีโครงสร้างไม่น่าสนใจและอาจเป็นเพียง “นั่งร้าน” สำหรับโมเลกุลโปรตีนที่น่าสนใจตัวอื่น คริกได้มาอยู่ถูกที่ ถูกเรื่องและถูกเวลา (พ.ศ. 2492) ที่ได้มาร่วมโครงการกับแมกซ์ เปอรุทซ์ที่มหาวิทยาลัยเคมบริดจ์และได้เริ่มงานผลิกศาสตร์รังสีเอกซ์ (X-ray crystallography) สำหรับโปรตีนซึ่งตามทฤษฎีแล้วสามารถเปิดโอกาสให้เห็นโครงสร้างของโมเลกุลใหญ่เช่นของโปรตีนและดีเอ็นเอได้ แต่ก็มีปัญหาใหญ่ทางเทคนิคที่ทำให้ไม่สามารถประยุกต์ศาสตร์นี้เข้ากับโมเลกุลใหญ่เหล่านี้ได้
ผลิกศาสตร์รังสี (X-ray crystallography) พ.ศ. 2492 – 2493
คริกศึกษาทฤษฎีคณิตศาสตร์ของผลิกศาสตร์รังสีเอกซ์ด้วยตนเอง และในขณะที่คริกกำลังศึกษาการเลี้ยวเบนของรังสีเอกซ์ นักวิจัยที่มหาวิทยาลัยเคมบริดจ์ก็กำลังพยายามบ่งชี้รูปที่เสถียรที่สุดของห่วงโซ่กรดอะมิโนในโปรตีน (เกลียวคู่) ที่จะไปด้วยกันได้ ไลนัส พอลิง เป็นคนแรกที่สามารถบ่งชี้สัดส่วน 3.6 ของกรดอะมิโนของเกลียวคู่ได้ คริกได้เห็นข้อผิดพลาดของเพื่อนร่วมงานในการสร้างหุ่นจำลองของของเกลียวคู่ที่ว่าถูกต้อง ซึ่งกลายเป็นบทเรียนสำคัญที่นำมาพิจารณาในการสร้างหุ่นจำลองโครงสร้างเกลียวคู่ของดีเอ็นเอ
เกลียวคู่ พ.ศ. 2494 – 2496
คริกร่วมกับผู้ร่วมงานอีก 2 คนได้ช่วยกันพัฒนาทฤษฎีทางคณิตศาสตร์ของการเลี้ยวเบนของรังสีเอกซ์ในโมเลกุลเกลียวคู่ ซึ่งผลตามทฤษฎีนี้เข้ากันได้พอดีกับข้อมูลเอกซ์เรย์ที่ได้จากโปรตีนที่มีลำดับของกรดอะมิโนในเกลียวคู่อัลฟา (ตีพิมพ์ในวารสารเนเจอร์ พ.ศ. 2495) ทฤษฎีการเลี้ยวเบนของรังสีเกลียวคู่ได้กลายเป็นประโยชน์อย่างมากในการสร้างความเข้าใจโครงสร้างของดีเอ็นเอ
ปลายปี พ.ศ. 2494 คริกเริ่มงานกับเจมส์ ดี. วัตสันที่หอคาร์เวนดิชในมหาวิทยาลัยเคมบริดจ์ โดยใช้ผลการเลี้ยวเบนของรังสีเอกซ์ของ มอริส วิลคินส์ เรมอนด์ โกส์สลิงและโรซาลินด์ แฟรงคลินแห่งคิงส์คอลเลจแห่งลอนดอน วัตสันและคริกได้ร่วมกันพัฒนาหุ่นจำลองของโครงสร้างเกลียวคู่ของดีเอ็นเอซึ่งตีพิมพ์ในปี พ.ศ. 2496 ซึ่งมีผลให้ทั้งสองคนได้รับรางวัลโนเบลสาขาสรีรวิทยา หรือ การแพทย์ในปี พ.ศ. 2505 ร่วมกับมอริส วิลคินส์
เมื่อ เจมส์ ดี วัตสันมาเคมบริดจ์นั้น คริกเป็นนักศึกษาปริญญาโทอายุ 35 ปี ส่วนวัตสัน อายุเพียง 23 ปี แต่ก็ได้ปริญญาเอกมาแล้ว ทั้งสองแลกเปลี่ยนความสนใจในการศึกษาพื้นฐานว่าข้อมูลทางพันธุกรรมถูกบรรจุในรูปของโครงสร้างโมเลกุลได้อย่างไร ทั้งสองคนพูดถึงดีเอ็นเออย่างไม่รู้จักจบสิ้น ชิ้นงานสำคัญจากการทดลองของวิลคินส์และนักศึกษาบัณฑิตศึกษาคือ เรมอนด์ โกสลิง ในปี พ.ศ. 2494 วิลคินส์ได้มาที่เคมบริดจ์และร่วมแลกเปลี่ยนความคิดเห็นและข้อมูลกับวัตสันและคริก จากการศึกษางานของนักวิทยาศาสตร์อีกหลายคนที่เกี่ยวข้องในสาขานี้ คริกและวัตสันจึงได้สร้างและจัดแสดงหุ่นจำลองของดีเอ็นเออันแรกที่คลาดเคลื่อน โดยเฉพาะวัตสันซึ่งวิตกว่ากำลังแข่งกับไลนัส พอลิงและพอลลิงอาจกำลังบ่งชี้โครงสร้างของดีเอ็นเออยู่ด้วย
หลายคนคาดเดาว่าหากพอลิงมีโอกาสเดินทางมาอังกฤษตามกำหนดในเดือนพฤษภาคม พ.ศ. 2495 และได้เห็นการเลี้ยวเบนของรังสีเอกซ์ของวิลคินส์/โกสลิง/แฟรงคลิน พลลิงก็น่าจะได้ความคิดกลับไปสร้างหุ่นจำลองเกลียวคู่ได้ บังเอิญกิจกรรมทางการเมืองของพอลิงทำให้รัฐบาลสหรัฐฯ ขัดขวางการเดินทางในช่วงนั้นไว้ จนกระทั่งอีกนานหลังจากนั้น พอลิงจึงได้มีโอกาสพบกับกลุ่มนักวิจัยดีเอ็นเอของอังกฤษ วัตสันกับคริกไม่ได้ทำงานในเรื่องดีเอ็นเออย่างเป็นทางการ คริกทำเรื่องนี้ในวิทยานิพนธ์ปริญญาเอก ส่วนวัตสันทำงานอื่นที่พยายามทดลองการใช้ผลึกของไมโอโกลบินกับการเลี้ยวเบนของรังสีเอกซ์ เมื่อ พ.ศ. 2495 วัตสันได้ทำการเลี้ยวเบนของรังสีเอกซ์ในไวรัสใบยาสูบและพบว่ามันมีโครงสร้างเป็นเกลียว เมื่อล้มเหลวมาครั้งหนึ่งแล้ว ทั้งคู่จึงลังเลที่จะทำการทดลองครั้งที่ 2 อีก ทั้งสอง “ถูกห้าม” ไม่ให้ทำงานเพื่อการสร้างหุ่นจำลองของดีเอ็นเอต่อ
จุดสำคัญที่ในการพยายามสร้างหุ่นจำลองดีเอ็นเอของคริกและวัตสันอยู่ที่ความเข้าใจในเคมีพื้นฐานของโรซาลินด์ แฟรงคลินที่บ่งชี้ว่าไฮโดรฟิลิกฟอสเฟตส่วนประกอบหลักของห่วงโซ่นิวคลิโอไทด์ของดีเอ็นเอน่าจะอย่ในตำแหน่งที่สามารถทำปฏิกิริยากับโมเลกุลของน้ำที่ด้านนอกของโมเลกุล ในขณะที่ฐานของไฮโดรโฟบิกควรจะถูกอัดอยู่ในแกนกลาง แฟรงคลินไปแลกเปลี่ยนความคิดเห็นนี้กับคริกและวัตสันเมื่อเธอชี้ให้เห็นในหุ่นจำลองอันแรกของทั้งสองคน (พ.ศ. 2494 ที่มีฟอสเฟตอยู่ด้านใน) ว่าผิดโดยชัดเจน
คริกกล่าวถึงความล้มเหลวของวิลคินส์ และโรซาลินด์ในความพยายามทำงานเพื่อหาโครงสร้างโมเลกุลของดีเอ็นเอด้วยด้วยการชี้ว่าหุ่นจำลองอันแรกผิด ซึ่งเป็นเหตุให้เขาและวัตสันได้ลงมือทำงานอีกเป็นครั้งที่สอง ทั้งสองคนได้ขออนุญาตจากแบรกก์และวิลคินส์และก็ได้รับอนุมัติให้ดำเนินงานได้ ในครั้งนี้ คริกและวัตสันได้ใช้ข้อมูลการเลี้ยวเบนของรังสีเอกซ์ของตนเองที่นำไปแสดงในการประชุมแต่ยังไม่ได้ตีพิมพ์ของตนที่มีชื่อวิลคินส์เป็นผู้ร่วมงานด้วย รวมทั้งการใช้รายงานความก้าวหน้าเกี่ยวกับภาพที่ได้จากการเลี้ยวเบนของรังสีเอกซ์ของแฟรงคลินที่รายงานต่อหอวิจัยของคิงส์คอลเลจของจอห์น แลนดอลล์เมื่อปลายปี พ.ศ. 2495 ด้วย
เป็นที่โต้เถียงกันมากว่าคริกและวัตสันควรใช้ข้อมูลการเลี้ยวเบนของรังสีเอกซ์ของแฟรงคลินไปใช้อ้างอิงก่อนที่เธอจะมีโอกาสตีพิมพ์ได้หรือไม่ ต่อมาเปรุทซ์ก็ได้ตีพิมพ์เอกสารวิชาการกล่าวสนับสนุนว่าคริกและวัตสันได้ใช้ข้อมูลเฉพาะส่วนที่ได้พบปะแลกเปลี่ยนในเรื่องนี้ระหว่างวัตสันกับแฟรงคลินเมื่อปลายปี พ.ศ. 2494 แล้วเท่านั้น ไม่มีข้อมูลอื่นนอกจากที่ได้แลกเปลี่ยนความรู้ซึ่งกันและกันในครั้งนั้น และรายงานของแฟรงคลินดังกล่าวเป็นรายงานทางการแพทย์ที่มีขึ้นเพื่อใช้ในการพบปะระหว่างนักวิจัยกลุ่มต่างๆ ที่ทำงานภายใต้ “สภาวิจัยทางการแพทย์” (MRC-Medical Research Council) ด้วยกัน
การเป็นที่ยอมรับ
รางวัลปาฐกถาฟรานซิส คริก ราชสมาคม ลอนดอน รางวัลปาฐกถาฟรานซิส คริกก่อตั้วเมือ พ.ศ. 2546 จากการตั้งกองทุนของเพื่อนของคริก ชื่อซีดนีย์ เบรนเนอร์ ผู้ได้รับรางรัลโนเบลร่วมในสาขาสรีรวิทยาและการแพทย์ การปาฐกถามีปีละ 1 ครั้ง ในสาขาใดก็ได้ในวิทยาศาสตร์ชีววิทยา และจะเน้นพิเศษในขอบเขตวิชาที่คริกได้เคยทำงานไว้ ที่สำคัญคือที่เป็นการกำหนดให้เฉพาะนักวิทยาศาสตร์วัยหนุ่มสาวที่มีอายุต่ำกว่า 40
สนามกีฬามหาวิทยาลัยราชภัฏนครราชสีมา
สนามกีฬามหาวิทยาลัยราชภัฏนครราชสีมา ตั้งอยู่ภายในมหาวิทยาลัยราชภัฏนครราชสีมา อำเภอเมืองนครราชสีมา จังหวัดนครราชสีมา ใช้งบประมาณก่อสร้าง 115,755,550 บาท โดยสนามก่อสร้างแล้วเสร็จวันที่ 22 เมษายน 2561 ปัจจุบันใช้เป็นสนามเหย้าของสโมสรฟุตบอลนครราชสีมา ยูไนเต็ด ที่แข่งขันในระดับไทยลีก 3
โซยุซ ทีเอ็มเอ-19เอ็ม
โซยุซ ทีเอ็มเอ-19เอ็ม เป็นโครงการอวกาศโซยุซที่เปิดตัวขึ้นเมื่อปี พ.ศ. 2558 โดยเป็นการไปยังสถานีอวกาศนานาชาติ โดยได้ส่งจรวดไปยังอวกาศเมื่อวันที่ 15 ธันวาคม พ.ศ. 2558 ปล่อยที่ไบโคนูร์คอสโมโดรม เพื่อเป็นการส่งนักบินอวกาศสามคนจากโครงการเอ็กแพรนดิชัน 46 ไปยังสู่สถานีอวกาศนานาชาติ ทีเอ็มเอ-19เอ็ม เป็นโครงการอวกาศโซยุซครั้งที่ 128 โดยเริ่มขึ้นเป็นครั้งแรกเมื่อปี พ.ศ. 2510 นักบินอวกาศได้ประกอบไปด้วยผู้ญชาการชาวรัสเซีย, วิศวกรประจำเครื่องชาวสหรับ และบริติส จรวดกลับลงมาเมื่อวันที่ 18 มิถุนายน พ.ศ. 2559
ภารกิจ
โซยุซ ทีเอ็มเอ-19เอ็ม ได้ปลดออกจากสถานีอวกาศนานาชาติเมื่อวันที่ 18 มิถุนายน พ.ศ. 2559 เวลา 5:52 นาฬิกา ตามเวลาสากลเชิงพิกัด หลังจากที่อยู่บนอวกาศมา 186 วัน โดยลงจอดอย่างปลอดภัยในประเทศคาซัคสถาน ในเวลา 09:15 นาฬิกา ตามเวลาสากลเชิงพิกัด
หนังสือเพลงสวดสดุดีอูเทร็คท์
หนังสือเพลงสวดสดุดีอูเทร็คท์ (Utrecht Psalter) เป็นหนังสือวิจิตรที่เป็นเพลงสวดสดุดีที่เขียนขึ้นในคริสต์ศตวรรษที่ 9 และเป็นงานชิ้นสำคัญของศิลปะคาโรแล็งเชียง และน่าจะเป็นหนังสือต้นฉบับที่มีค่ามากที่สุดในเนเธอร์แลนด์ สิ่งที่เด่นที่สุดของ “หนังสือเพลงสวดสดุดีอูเทร็คท์” คือภาพประกอบลายเส้นอันเต็มไปด้วยชีวิตจิตใจจำนวน 166 ภาพสำหรับเพลงสวดสดุดีแต่ละเพลง และเนื้อหาอื่นๆ (Chazelle, 1055) สิ่งที่ยังตกลงกันไม่ได้คือแบบอย่างที่นำมาจากหนังสือเล่มอื่นว่าจะมากน้อยเพียงใด หนังสือเพลงสวดสดุดีอูเทร็คท์อยู่ที่อังกฤษระหว่างปี ค.ศ. 1000 จนถึงปี ค.ศ. 1640 ที่มีอิทธิพลอันลึกซึ้งต่อศิลปะแองโกล-แซ็กซอน จากลักษณะการเขียนการตกแต่งที่เรียกกันว่า “สกุลอูเทร็คท์” ในยุคกลางก็ได้มีการก็อปปีงานชิ้นนี้กันหลายครั้ง ฉบับสำเนาที่สมบูรณ์สร้างในปี ค.ศ. 1875 (Lowe, 237) และอีกฉบับหนึ่งในปี ค.ศ. 1984 (Graz)
เมดิเตอร์เรเนียนเกมส์ 1963
กีฬาเมดิเตอร์เรเนียนเกมส์ 1963 (IV Giochi del Mediterraneo) การแข่งขันนี้จัดขึ้นที่ เนเปิลส์, ประเทศอิตาลี มี 13 ประเทศที่เข้าแข่งขันใน 18 ชนิดกีฬา
กองกำลังโกดส์
กองกำลังโกดส์ (, نیروی قدس) เป็นหน่วยหนึ่งในกองพิทักษ์ปฏิวัติอิสลามของอิหร่าน มีความเชี่ยวชาญด้านการสงครามนอกแบบและปฏิบัติการข่าวกรองทางทหาร ในฐานะผู้รับผิดชอบปฏิบัติการนอกประเทศ กองกำลังโกดส์ได้สนับสนุนตัวแสดงที่ไม่ใช่รัฐ (non-state actor) ในหลายประเทศ เช่น กลุ่มฮิซบุลลอฮ์ในเลบานอน, กลุ่มฮะมาสและกลุ่มญิฮาดอิสลามปาเลสไตน์ในฉนวนกาซาและเวสต์แบงก์, กลุ่มฮูษีในเยเมน, กองกำลังอาสาสมัครชีอะฮ์ในอิรัก, ซีเรีย และอัฟกานิสถาน เป็นต้น
นักวิเคราะห์ประเมินว่ากองกำลังโกดส์มีสมาชิก 10,000–20,000 คน กองกำลังโกดส์รายงานตรงต่ออะลี คอเมเนอี ผู้นำสูงสุดของอิหร่าน และมีพลตรี กอเซม โซเลย์มอนี เป็นผู้บัญชาการจนกระทั่งเขาถูกลอบสังหารในปฏิบัติการโจมตีทางอากาศของสหรัฐที่ท่าอากาศยานนานาชาติแบกแดดเมื่อวันที่ 3 มกราคม พ.ศ. 2563  พลจัตวา เอสมออีล กอออนี ได้รับการแต่งตั้งให้เป็นผู้บัญชาการสืบต่อจากเขาในวันเดียวกัน
บุญพันธ์ แขวัฒนะ
ประวัติ
บุญพันธ์ แขวัฒนะ เกิดเมื่อวันที่ 6 มกราคม พ.ศ. 2473 ที่อำเภอบางมูลนาก จังหวัดพิจิตร เป็นบุตรของนายสิน กับนางแดง แขวัฒนะ สำเร็จการศึกษาชั้นมัธยมต้นจากโรงเรียนสวนกุหลาบวิทยาลัย และเตรียมอุดมศึกษา จากโรงเรียนวชิราวุธวิทยาลัย ด้านครอบครัวเคยสมรสกับ นางสุดาพร ศิริเบญจพร มีบุตรธิดา 4 คน อาทิ น.ส. เกศสิณี แขวัฒนะ สมาชิกวุฒิสภาจังหวัดพระนครศรีอยุธยา (2551), นายคณิพงษ์ แขวัฒนะ สมาชิกวุฒิสภาจังหวัดพระนครศรีอยุธยา (2557) ต่อมาสมรสกับนางสำรวย แขวัฒนะ อดีต ส.ว.พระนครศรีอยุธยา
การทำงาน
บุญพันธ์ แขวัฒนะ เป็นสมาชิกสภาผู้แทนราษฎร จังหวัดพระนครศรีอยุธยา ตั้งแต่ปี พ.ศ. 2519 เคยดำรงตำแหน่งที่ปรึกษานายกรัฐมนตรี เมื่อปี พ.ศ. 2531 ต่อจากนั้นจึงได้รับตำแหน่งรัฐมนตรีว่าการกระทรวงสาธารณสุข ในรัฐบาลพลเอกสุจินดา และรัฐบาลชวน หลีกภัย (1) และรองนายกรัฐมนตรี รัฐมนตรีประจำสำนักนายกรัฐมนตรี ในรัฐบาลบรรหาร ศิลปอาชา
ตำรวจแห่งชาติโคลอมเบีย
ตำรวจแห่งชาติโคลอมเบีย (Policía Nacional de Colombia; National Police of Colombia) เป็นกองกำลังตำรวจแห่งชาติของประเทศโคลอมเบีย แม้ว่าตำรวจแห่งชาติไม่ได้เป็นส่วนหนึ่งของกองทัพโคลอมเบีย (กองทัพ, กองทัพเรือ และกองทัพอากาศ) แต่ก็ได้รับการถือว่าอยู่ร่วมกับ "กองกำลังสาธารณะ" และยังได้รับการควบคุมโดยกระทรวงกลาโหม ซึ่งแตกต่างจากหลายประเทศที่ใช้ระบบการบังคับใช้กฎหมายที่ทำเป็นชั้น ตำรวจแห่งชาติมีเพียงกองกำลังตำรวจเท่านั้นในประเทศโคลอมเบีย หน้าที่อย่างเป็นทางการของกองทัพคือการปกป้องประเทศโคลอมเบีย บังคับใช้กฎหมายตามบทบัญญัติแห่งรัฐธรรมนูญ รักษาและรับประกันเงื่อนไขที่จำเป็นสำหรับเสรีภาพและสิทธิของประชาชน รวมถึงเพื่อให้แน่ใจว่ามีการอยู่ร่วมกันอย่างสันติในหมู่ประชาชน
ชาวโคลอมเบียสามารถติดต่อกับตำรวจได้โดยโทรฟรีหมายเลข 112 (ทั่วประเทศ) หรือ 123 (จากโบโกตา, บูการามังกา, กูกูตา, เปเรย์รา, กาลิ และเมเดยิน) หากมีเรื่องเกี่ยวกับการลักพาตัว กลุ่มเกาลา (GAULA) สามารถเข้าถึงได้ที่โทรหมายเลข 165 นอกจากนี้ยังสามารถติดต่อผ่านทางอินเทอร์เน็ตเพื่อลงบันทึกคำแนะนำ, การร้องขอ, คำถาม, ชมเชย หรือร้องเรียน โดยใช้ระบบอุทธรณ์, ร้องเรียน, การเรียกร้อง และข้อเสนอแนะ (PQRS)
การก่อตั้งในคริสต์ศตวรรษที่ 19
ในช่วงครึ่งหลังของศตวรรษที่ 19 ประเทศโคลอมเบียได้ผ่านการเปลี่ยนแปลงทางการเมืองจำนวนมากและพยายามที่จะกำหนดตัวเองว่าเป็นประเทศหนึ่ง ความตึงเครียดระหว่างสองพรรคการเมืองหลัก ได้แก่ พรรคเสรีนิยมโคลอมเบีย และพรรคอนุรักษ์นิยมโคลอมเบีย ได้ลุกลามไปสู่สงครามกลางเมืองจำนวนมากโดยพยายามที่จะสร้างระบบการเมืองระหว่างระบอบสหพันธรัฐหรือระบบศูนย์รวมอำนาจปกครอง และความแตกต่างที่สำคัญอื่น ๆ
ตำรวจแห่งชาติโคลอมเบียได้รับการจัดตั้งขึ้นตามกฎหมาย 90 ค.ศ. 1888 ภายใต้คำสั่งของรัฐบาลและขึ้นอยู่กับกระทรวงรัฐบาลที่ตั้งใจจะให้ทำหน้าที่เป็นชองดาร์เมรีสำหรับโบโกตา
ในวันที่ 23 ตุลาคม ค.ศ. 1890 ประธานาธิบดีรักษาการ การ์โลส ออลกูอิน มัลลาริโน อนุมัติเข้าไปในกฎหมายการอนุญาตให้จ้างผู้ฝึกสอนที่มีคุณสมบัติจากสหรัฐหรือยุโรปเพื่อจัดระเบียบและฝึกตำรวจแห่งชาติที่จัดตั้งขึ้นใหม่ ซึ่งทางข้าราชการโคลอมเบียเลือกข้าหลวงฝรั่งเศสชื่อฌ็อง มารี มาร์เซอแลง ฌีลแบร์ และสถาบันนี้ได้รับการจัดตั้งขึ้นอย่างเป็นทางการโดยพระราชกฤษฎีกา 1000 ณ วันที่ 5 พฤศจิกายน ค.ศ. 1891
ภารกิจเริ่มต้นของสำนักงานตำรวจแห่งชาติคือการรักษาความสงบสุขของประชาชน, ปกป้องประชาชน รวมถึงทรัพย์สินของรัฐและเอกชน ตามกฎหมายรัฐธรรมนูญ หน่วยงานต้องบังคับใช้และรับรองสิทธิของประชาชน, รัฐธรรมนูญและกฎหมาย รวมถึงปฏิบัติตามอำนาจของตน หน้าที่ของมันยังรวมถึงอำนาจในการดำเนินการเพื่อป้องกันอาชญากรรม รวมทั้งดำเนินคดีและจับกุมผู้ฝ่าฝืนกฎหมาย สำนักงานตำรวจแห่งชาติมีเจตนาที่จะไม่ยอมรับสิทธิพิเศษหรือความแตกต่างในหมู่ประชาชนทั่วไป โดยมีข้อยกเว้นประการเดียวสำหรับสนธิสัญญาระหว่างประเทศที่กำหนดไว้ในรัฐธรรมนูญที่ให้ความคุ้มกันแก่สมาชิกของคณะทูต
หลังจากเกินสงครามกลางเมืองในปี ค.ศ. 1895 ในสมัยประธานาธิบดี ราฟาเอล นุญเญซ ประธานาธิบดีเกิดไม่อยู่ และมิเกล อันโตนิโอ กาโร เข้ารับตำแหน่งชั่วคราว กาโรประกาศสถานการณ์ฉุกเฉินทั่วไปซึ่งมีการโอนอำนาจเหนือสำนักงานตำรวจแห่งชาติไปยังกระทรวงการสงครามเมื่อวันที่ 21 มกราคม ค.ศ. 1896 และสมาชิกได้รับสิทธิพิเศษเช่นเดียวกับกำลังพลทหาร
เมื่อประธานาธิบดี มานูเอล อันโตนิโอ ซันเซลเมนเต ได้รับการแทนที่โดยรองประธานาธิบดี โฆเซ มานูเอล มาร์โรกิน ซึ่งดำรงตำแหน่งประธานาธิบดี ตำรวจแห่งชาติได้ปรับโครงสร้างและจัดระเบียบในลักษณะทางทหาร จากนั้นจึงโอนกลับไปยังกระทรวงรัฐบาล เพื่อรับประกันความปลอดภัยของโบโกตา โดยตำรวจแห่งชาติได้รับการแบ่งออกเป็นเจ็ดเขตเพื่อให้ครอบคลุมทั้งเมือง กองทุนรวมที่เรียกว่ากาฆาเดกราติฟิกาซิโอเนสได้รับการจัดตั้งขึ้นเพื่อจ่ายผลประโยชน์ให้แก่สมาชิกบริการ ซึ่งได้รับเงินสนับสนุนจากกำหนดที่บังคับใช้กับประชากรพลเรือน ส่วนใน ค.ศ. 1899 ตำรวจแห่งชาติมีกำลังพล 944 นาย โดยแบ่งออกเป็นแปดหมวด